Diari Oficial de la Generalitat Valenciana


Sumari del DOGV 5846, del 10-09-2008 (2008/9524)

Judici verbal (denonament per falta de pagament 000057/2008-F). Notificació de la sentència a Hostelería Ruiz-Guerola, SL.
--------------------------------------------------------------------------------------------------------------------------

### Dades del document

Número de DOGV
:   5846

Data del DOGV
:   10-09-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/9524


Data del document
:   10-07-2008

Organisme emissor
:   Jutjat de Primera Instància Número 4 de Castelló de la Plana

Tipus de document
:   Edicte

Descriptors 

:   * sistema judicial

Judici verbal (denonament per falta de pagament 000057/2008-F). Notificació de la sentència a Hostelería Ruiz-Guerola, SL. [2008/9524]  
Demandant: Fernando Falomir Viciano.  
Procuradora: María del Carmen Linares Beltrán.   
Demandada: Hostelería Ruiz-Guerola, SL.  
María Jesús Reig Purlón, secretària d'esta ciutat i partit, fa saber:  
Que en el judici referit més amunt s'ha dictat la sentència de data 9 de juliol de 2008, que té l'encapçalament i dispositiva, literalment, com es diu:  
«Castelló de la Plana, 9 de juliol de 2008  
Víctor Calatayud Chollet, jutge del Jutjat de Primera Instància número 4 de Castelló de la Plana, ha vist davant de mi estes actuacions de judici verbal per desnonament i reclamació de rendes, promogut per Fernando Falomir Viciano, contra la mercantil Hostelería Ruiz-Guerola, SL, i ha dictat la sentència següent:  
Dispositiva  
Amb l'estimació íntegra de la demanda interposada per la procuradora dels tribunals, Carmen Linares Beltrán, en nom i representació de Fernando Falomir Viciano, contra Hostelería Ruiz-Guerola, SL:  
1. Declare resolt, per falta de pagament de les rendes i quantitats assimilades, el contracte d'arrendament que lligava les parts i que tenia per objecte la finca ubicada a Castelló de la Plana, carrer de Vera, número 18, composta de planta baixa i dos pisos alts.  
2. Condemne Hostelería Ruiz-Guerola, SL, a sotmetre's a esta resolució i a deixar lliure, vacu i a disposició de la part actora l'immoble referit; s'ha assenyalat amb este efecte el dia 9 de setembre de 2008, a les 13.30 hores, a fi que es procedisca al seu llançament.  
3. Condemne la part demandada a pagar a l'actora:  
a. 25.940,16 euros, en concepte de rendes impagades fins al dia de presentació de la demanda.  
b. 18.842,04 euros, en concepte de rendes vençudes des de la interposició de la demanda fins a la data de la present resolució.  
c. Les rendes que vencen i les quantitats assimilades que es produïsquen, fins al llançament.  
d. Més els interessos vençuts i que vencen en els termes que estableix el fonament de dret cinqué de la present resolució.  
4. Condemne la part demandada a pagar les costes processals produïdes.  
Notifiqueu la present resolució a les parts interessades, fent-los saber que no és ferma i que hi poden interposar un recurs d'apel·lació davant de l'Audiència Provincial de Castelló, que caldrà preparar davant d'este Jutjat, en els cinc dies següents a la seua notificació.  
Esteneu un certificat d'esta resolució i uniu-lo a les actuacions, incloent l'original en el llibre de sentències.  
Esta és la meua sentència, que pronuncie, mane i firme».  
Atés que es desconeix l'actual domicili o residència de l'entitat demandada, Hostelería Ruiz-Guerola, SL, de conformitat amb el que disposa l'article 497 de la Llei 1/2000, d'Enjudiciament Civil, s'ha acordat la publicació del present edicte en el Diari Oficial de la Comunitat Valenciana, per a dur a terme la diligència de notificació de la sentència referida.  
Castelló de la Plana, 10 de juliol de 2008.- La secretària judicial: María Jesús Reig Purlón.